Kommissionens beslutning

af 30. oktober 2001

om ændring af beslutning 2001/740/EF om beskyttelsesforanstaltninger mod mund- og klovesyge i Det Forenede Kongerige

(meddelt under nummer K(2001) 3378)

(EØS-relevant tekst)

(2001/763/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), senest ændret ved direktiv 92/118/EØF(2), særlig artikel 10,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(3), senest ændret ved direktiv 92/118/EØF, særlig artikel 9, og

ud fra følgende betragtninger:

(1) Efter rapporterne om udbrud af mund- og klovesyge i Det Forenede Kongerige vedtog Kommissionen beskyttelsesforanstaltninger. Disse foranstaltninger er blevet ændret flere gange og senest sammenskrevet i beslutning 2001/740/EF(4) om beskyttelsesforanstaltninger mod mund- og klovesyge i Det Forenede Kongerige.

(2) Nogle grevskaber i Storbritannien, der er nævnt i bilag III, har ikke haft noget udbrud af mund- og klovesyge under denne epizooti, mens andre har været fri for sygdommen i mere end tre måneder og derfor bør optages i bilaget. Det vil derfor være hensigtsmæssigt at udvide det område, hvorfra det er tilladt at afsende visse former for kød, og ikke længere kun at lade tilladelsen gælde svinekød, men også kød af andre husdyr og kød af opdrættet og vildtlevende vildt af arter, der er modtagelige for mund- og klovesyge.

(3) Rådets direktiv 92/45/EØF(5), senest ændret ved direktiv 97/79/EF(6), vedrører sundhedsmæssige og dyresundhedsmæssige problemer i forbindelse med nedlægning af vildtlevende vildt og afsætning af kød heraf.

(4) Situationen tages op til fornyet gennemgang på mødet i Den Stående Veterinærkomité, som er berammet til den 4.-5. december 2001, og foranstaltningerne tilpasses om nødvendigt.

(5) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I beslutning 2001/740/EF foretages følgende ændringer:

1) I artikel 2 foretages følgende ændringer:

a) I stk. 2, litra c), første led, affattes første punktum således: "- på virksomhederne må der på tidspunktet for tilvirkningen af kød, der må afsendes ifølge denne beslutning, kun tilvirkes fersk kød som beskrevet i litra a) eller fersk kød fra dyr, der er opdrættet og slagtet uden for det område, som er nævnt i bilag I, eller fersk kød fra dyr, der er opdrættet og slagtet efter stk. 2, litra d)."

b) Stk. 2, litra c), andet led, affattes således: "- alt sådant fersk kød skal være forsynet med et sundhedsmærke som omhandlet i kapitel XI i bilag I til Rådets direktiv 64/433/EØF eller, når det drejer sig om kød fra opdrættet vildt af arter, der er modtagelige for mund- og klovesyge, et sundhedsmærke som omhandlet i kapitel III i bilag I til direktiv 91/495/EØF eller, når det drejer sig om vildtlevende vildt af arter, der er modtagelige for mund- og klovesyge, som omhandlet i kapitel VII i bilag I til direktiv 92/45/EF."

c) Stk. 2, litra d), affattes således: "d) fersk kød af kvæg, får, geder, svin eller opdrættet vildt af arter, der er modtagelige for mund- og klovesyge, på følgende betingelser:

- kødet skal stamme fra dyr, der er opdrættet i de områder, der anført for den pågældende kategori kød i den relevante kolonne i bilag III

- de britiske myndigheder har givet tilladelse til, at kødet afsendes

- der har ikke været noget udbrud af mund- og klovesyge i det grevskab, der er nævnt i bilag III, i de seneste 90 dage

- i de sidste 30 dage før transporten til slagteriet eller, når det gælder opdrættet vildt, før slagtningen på bedriften, har dyrene været under myndighedernes tilsyn på en enkelt bedrift, der ligger i de områder, som er nævnt i bilag III, i centrum af en cirkel omkring bedriften med en radius på mindst 10 km, hvor der ikke har været noget udbrud af mund- og klovesyge i de sidste 30 dage

- der er ikke blevet indsat nogen dyr af arter, der er modtagelige for mund- og klovesyge, på den bedrift, som er nævnt i fjerde led, i de sidste 30 dage før pålæsningen eller, når det gælder opdrættet vildt, før slagtningen på bedriften, undtagen svin, der kommer fra en leverende bedrift, som opfylder kravene i tredje led, og i det tilfælde kan perioden afkortes til 7 dage

- dyrene eller, når det gælder opdrættet vildt slagtet på bedriften, slagtekroppene er blevet transporteret under officiel kontrol fra den bedrift, der er nævnt i fjerde led, direkte til det udpegede slagteri, som er beliggende i et område, som er nævnt i bilag III, i transportmidler, der er blevet rengjort og desinficeret før pålæsningen

- dyrene er blevet slagtet mindre end 24 timer efter ankomsten til slagteriet adskilt fra dyr, hvis kød det ikke er tilladt at afsende fra de områder, som er nævnt i bilag I

- under embedsdyrlægens kontrol på slagteriet eller på opsamlingsstedet, når det gælder opdrættet vildt slagtet på bedriften, er der ved det levende syn og kødundersøgelsen ikke fundet tegn på mund- og klovesyge

- kødet fra disse dyr har været opbevaret på slagteriet i mindst 24 timer efter slagtningen

- alt sådant fersk kød skal være forsynet med et sundhedsmærke som omhandlet i kapitel XI i bilag I til Rådets direktiv 64/433/EØF eller, når det drejer sig om opdrættet vildt, et sundhedsmærke som omhandlet i kapitel III i bilag I til direktiv 91/495/EØF

- virksomheden drives under streng dyrlægekontrol

- konstateres der mund- og klovesyge på virksomheden, gives der først tilladelse til yderligere tilvirkning af kød, der skal sendes ud af de områder, som er nævnt i bilag I, efter at alle dyr på stedet er slagtet, alt kød og alle døde dyr er fjernet, og tidligst 24 timer efter, at virksomheden er fuldstændigt rengjort og desinficeret under embedsdyrlægens tilsyn

- det ferske kød skal være tydeligt identificeret og transporteres og oplagres adskilt fra kød, der ikke må sendes ud af de områder, som er nævnt i bilag I

- kontrollen med, at ovennævnte betingelser overholdes, føres af den ansvarlige veterinærmyndighed under tilsyn af de centrale veterinærmyndigheder, der sender de øvrige medlemsstater og Kommissionen en liste over de virksomheder, de har godkendt i henhold til disse bestemmelser"

d) Følgende indsættes som stk. 2: "e) fersk kød af vildtlevende vildt af arter, der er modtagelige for mund- og klovesyge, på følgende betingelser:

- kødet skal stamme fra vildtlevende vildt, der er nedlagt i de områder, der anført for den pågældende kategori kød i den relevante kolonne i bilag III

- de britiske myndigheder har givet tilladelse til, at kødet afsendes

- der har ikke været noget udbrud af mund- og klovesyge i det grevskab, der er nævnt i bilag III, i de seneste 90 dage

- kødet stammer fra dyr, som er blevet nedlagt mindst 20 km fra områder, der ikke er nævnt i bilag III

- efter at dyrene er nedlagt, er kroppene blevet transporteret direkte til en virksomhed, der enten kan være en indsamlingscentral for vildtlevende vildt eller en autoriseret vildtbehandlingsvirksomhed, i transportmidler, der er blevet rengjort og desinficeret før pålæsningen, for at blive nedkølet der

- under embedsdyrlægens kontrol på virksomheden er der ved undersøgelsen af kroppene ikke fundet nogen læsioner, som skyldes mund- og klovesyge

- kødet fra disse dyr har været opbevaret på virksomheden i mindst 24 timer efter undersøgelsen

- kødet er blevet håndteret i en virksomhed, der ligger i et område, som er nævnt i bilag III

- kødet er i alle produktionsled blevet håndteret, opbevaret og transporteret i overensstemmelse med kravene i direktiv 92/45/EØF

- alt fersk kød skal være forsynet med et sundhedsmærke som omhandlet i kapitel VII i bilag I til direktiv 92/45/EØF

- virksomhederne drives under streng dyrlægekontrol

- konstateres der mund- og klovesyge på virksomheden, gives der først tilladelse til yderligere tilvirkning af kød, der skal sendes ud af de områder, som er nævnt i bilag I, efter at alle dyr på stedet er slagtet, alt kød og alle døde dyr er fjernet, og tidligst 24 timer efter, at virksomheden er fuldstændigt rengjort og desinficeret under embedsdyrlægens tilsyn

- det ferske kød skal være tydeligt identificeret og transporteres og oplagres adskilt fra kød, der ikke må sendes ud af de områder, som er nævnt i bilag I

- kontrollen med, at ovennævnte betingelser overholdes, føres af den ansvarlige veterinærmyndighed under tilsyn af de centrale veterinærmyndigheder, der sender de øvrige medlemsstater og Kommissionen en liste over de virksomheder, de har godkendt i henhold til disse bestemmelser.

f) fersk kød, der er bestemt til afsætning i Storbritannien, og som er fremstillet på opskæringsvirksomheder, som ligger i de områder, der ikke er nævnt i bilag I, på følgende betingelser:

- kødet stammer fra dyr, der er opdrættet og slagtet i de områder, som er nævnt i bilag I

- kødet er i mindst 24 timer efter slagtning opbevaret på slagteriet, som ligger i et af de områder, der er nævnt i bilag I

- opskæringsvirksomheder, der tilvirker dette kød, er af de ansvarlige myndigheder godkendt udelukkende til fremstilling af fersk kød bestemt til at sendes inden for Det Forenede Kongerige

- alt sådant kød transporteres, oplagres og tilvirkes adskilt fra kød, der må sendes ud af de områder, der er nævnt i bilag I, og skal være forsynet med et sundhedsmærke som omhandlet i beslutning 2001/304/EØF

- alt kød med oprindelse i de i bilag I nævnte områder, som er blevet tilvirket i opskæringsvirksomheder som omhandlet i tredje led, må kun afsættes i de områder, som er nævnt i bilag I

- virksomhederne skal drives under streng dyrlægekontrol

- kontrollen med, at ovennævnte betingelser overholdes, føres af den ansvarlige veterinærmyndighed under tilsyn af de centrale veterinærmyndigheder, som sender de øvrige medlemsstater og Kommissionen en liste over de virksomheder, de har godkendt i henhold til disse bestemmelser."

2) Artikel 3, stk. 3, litra b), indledningen, affattes således: "kødprodukter, der er tilvirket på virksomheder, som på tidspunktet for tilvirkningen af kød, der må sendes ud af de i bilag I nævnte områder, opfyldte følgende betingelser:"

3) Artikel 6, stk. 3, litra c), syvende led, affattes således: "- den frosne sæd har været opbevaret i en periode på mindst 30 dage regnet fra tidspunktet umiddelbart efter opsamlingen og indtil afsendelsen, og i denne periode på 30 dage har ingen dyr på den station, hvor donortyren eller -ornen holdes, vist tegn på mund- og klovesyge"

4) Bilag III affattes som angivet i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 30. oktober 2001.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29.

(2) EFT L 62 af 15.3.1993, s. 49.

(3) EFT L 395 af 30.12.1989, s. 13.

(4) EFT L 277 af 20.10.2001, s. 30.

(5) EFT L 268 af 14.9.1992, s. 35.

(6) EFT L 24 af 30.1.1998, s. 31.

BILAG

"BILAG III

>TABELPOSITION>

ADNS= kode for anmedelse af dyresygdomme (beslutning 2000/807/EF)

GIS= kode for administrativ enhed

B= oksekød

S/G= fåre- og gedekød

P= svinekød

FG= opdrættet vildt af arter, som er modtagelige for mund- og klovesyge

WG= vildtlevende vildt af arter, som er modtagelige for mund- og klovesyge"